ОБАВЕШТЕЊЕ О ИСПИТУ ИЗ ПРЕДМЕТА

КУЛТУРНА ИСТОРИЈА СРЕДЊЕГ ВЕКА 1000–1500. ГОДИНЕ

Поштоване колегинице и колеге,

С обзиром на одлуку Савета Филозофског факултета у вези с начином одржавања испита у наступајућим роковима, принуђени смо да унеколико изменимо принцип испитивања на предмету Културна историја средњег века 1000–1500. године. Наиме, градиво које је требало да буде покривено колоквијумом (материјал за припрему је доступан на платформи moodle) придружује се градиву за испит. Сам испит ће, као и до сада, бити писмени, с тим да ће осим главног есејског питања обухватити и један број краћих питања отвореног типа којима ће бити проверено познавање градива за колоквијум. Разуме се да ће предвиђени обим есеја бити коригован како оптерећење не би било превелико, а новој концепцији испита ће бити прилагођено и време израде теста.

Ове измене се не односе на студенте историје. Предиспитна обавеза за њих је и даље семинарски рад који је потребно доставити у електронској форми најкасније седам дана пре испита.

Испит ће се одржати **10. јуна** у **амфитеатру „Георгије Острогорски“**, с почетком у **10 часова**, у складу са општим епидемиолошким мерама које је прописао Институт за јавно здравље Србије:

<http://www.batut.org.rs/download/aktuelno/Zatvoreni%20prostori.pdf>

<http://www.batut.org.rs/download/aktuelno/Fakulteti.pdf>

Испит из предмета Културна историја средњег века 500–1000. године ће бити одржан у истом термину, без икаквих измена у односу на оно што је договорено на почетку јесењег семестра.

Будите слободни да ми се обратите уколико имате питања.

Срдачан поздрав,

Александар Савић